TRADICIÓ I CULTURA VALENCIANA EN LA FESTA DEL PORRAT D'ALAQUÀS
19/04/2024

# TRADICIÓ I CULTURA VALENCIANA EN LA FESTA DEL PORRAT D'ALAQUÀS

*   19/04/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21932

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21932%2F0&title=Ajuntament%20d%27Alaqu%C3%A0s.%20Premsa.TRADICI%C3%93%20I%20CULTURA%20VALENCIANA%20EN%20LA%20FESTA%20DEL%20PORRAT%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21932/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21932/1904202402052023whatsapp_image_2023-05-02_at_13_28_30_3_form_10_Form_4.jpg)](https://www.alaquas.org/ficheros/documentos/2024/2/21932/1904202402052023whatsapp_image_2023-05-02_at_13_28_30_3_form_10_Form_10.jpg "<a href='https://www.alaquas.org/ficheros/documentos/2024/2/21932/1904202402052023whatsapp_image_2023-05-02_at_13_28_30_3_form_10_Form_10.jpg' target=_blank><i class='fa fa-external-link' aria-hidden='true'></i>.TRADICIÓ I CULTURA VALENCIANA EN LA FESTA DEL PORRAT D'ALAQUÀS</a>")

El Porrat obrirà les portes hui divendres 19 d'abril a les 17 hores i s'inaugurarà a les 18 hores i durant tot el cap de setmana hi haurà fira d'atraccions i mercat valencià. Les tradicionals calderes d'arròs amb fesols i naps amb el repartiment de vora 5.000 racions gratuïtes tindran lloc el diumenge 21 d'abril

La Festa del Porrat organitzada per l’Ajuntament d’Alaquàs en honor a Sant Francesc de Paula, patró d’Alaquàs, arriba un any més al municipi amb tradició i cultura valenciana.

El recinte firal s’obrirà hui divendres 19 d’abril a les 17 hores i la seua inauguració oficial amb cercavila amb dolçaina i tabalet tindrà lloc a les 18 hores. Ubicada al parc del Roser i carrers adjacents, comptarà amb fira d'atraccions i mercat valencià en el qual participaran Mans Artesanes, el grup d’artesanes Boixeteres d’Alaquàs, Cor de Vila, AMIAR, capitanies i precapitanies de l’Associació de Moros i Cristians Perolers, la Falla Camí Vell, els Clavaris del Crist de la Bona Mort, Clavariesses dels Dolors i Clavaris de Sant Miquel, Amigas de la Danza de Alaquàs i el caricaturista Toni Raga . El dissabte obrirà la fira d’11 a 1:30 de la matinada de manera ininterrompuda.

El diumenge serà el tradicional Dia de les Calderes. A les 11 hores s’obrirà la Fira. A les 14 hores tindrà lloc la benedicció de les calderes d’arròs amb fesols i naps i el repartiment de vora 5.000 racions gratuïtes. Com sempre, les persones interessades en tastar aquest plat podran portar la seua cassola de casa i demanar les racions que necessiten a partir de les 7:30 del matí i arreplegar-la amb al migdia amb el número que se’ls facilitarà; o podran endur-se una cassola individual acompanyada de la tradicional cullera de fusta i el pa beneït. Hi haurà també un dispar de focs artificials. En l’acte col·laboren voluntaris i voluntàries de les Calderes 2024 i Arroz Dacsa. A les 20:30 hores tindrà lloc la tornada de Sant Francesc de Paula a la seua capella.